ועדת הכספים, כנסת 15, פרוטוקול מספר 417, 2002-07-02 10:00

יעקב ליצמן: אני פותח את הישיבה.

יעקב ליצמן: היום מתקיימת ועידה של מפלגת העבודה, אז אני מניח שחברי המפלגה עסוקים ולא יגיעו לישיבה.

יעקב ליצמן: הנושא שנדון בו היום הוא הרפורמה במס – הארכת ההוראות לתקופת הביניים.

מאיר קפוטא: התקנות שאנחנו מבקשים להאריך את תוקפן אלה הן תקנות שנחקקו בעקבות דו"ח הוועדה הקודמת לרפורמה במס, ועדת בן-בסט.

מאיר קפוטא: הוועדה הזאת, למעשה, התקינה תקנות שמבטלות את הפטור ממס על ריבית במסלולים שונים, וכדי למנוע מיסוי מיידי השהתה את אותו פטור עד תאריך מסוים, שהיה אז אמור להיות תחילתה של הרפורמה, האחד בינואר 2001.

מאיר קפוטא: לאחר מכן, התקנות הוארכו מעת לעת.

מאיר קפוטא: תוקפן פג לפני יום, ה-30 ביוני, ואנחנו מבקשים להאריך את תוקפן עד האחד בינואר, או עד מועד מוקדם יותר שבו תיכנס לתוקף הרפורמה החדשה, רפורמת ועדת רבינוביץ.

יעקב ליצמן: האם אתם לא מציינים תאריך?

מאיר קפוטא: אנחנו מציינים את האחד בינואר, או מועד מוקדם יותר שייקבע בחוק, במידה שהרפורמה תיכנס לתוקף במועד מוקדם יותר.

מאיר קפוטא: מדובר פה בצעד שהוא הכרחי מבחינת האזרח, מכיוון שהאלטרנטיבה היא כמובן מיסוי מיידי של הריבית בכל מסלולי החיסכון החל מהיום.

יעקב ליצמן: זאת אומרת שמי ששבר אתמול חיסכון, היה צריך לשלם ריבית.

מאיר קפוטא: לכאורה, הוא היה צריך לשלם ריבית.

מאיר קפוטא: אנחנו הודענו במשק שאנחנו מביאים את הנושא לדיון היום.

יעקב ליצמן: האם אין מישהו שהגיש כבר בג"צ?

מאיר קפוטא: אף אחד לא יגיש על זה בג"צ.

מאיר קפוטא: אנחנו גם מביאים לוועדה תקנה שמתייחסת להגבלת ההפקדות בקופות גמל.

מאיר קפוטא: ההגבלה הזאת היתה קיימת, למעשה, לאורך התקופה עד ספטמבר 2001, כדי למנוע מצב שאנשים ירוצו ויפקידו סכומים מאד גבוהים על סך מיליוני שקלים, כדי לקבל את הפטור.

מאיר קפוטא: אנחנו כוללים את זה כאן, ואנחנו מניחים שבתוך כמה שבועות כל נושא הרפורמה יוסדר, ואז למעשה לא צריך יהיה להאריך את התקנות.

סמדר אלחנני: לי מפריע דבר אחד – לגבי התאריך אחד בינואר, זאת היתה הצעתי בפעם הקודמת, כך שאני שמחה שסוף סוף קיבלו את הצעתי, אבל אני מבקשת שתמחקו את המילים או במועד מוקדם יותר אם תתחיל הרפורמה.

סמדר אלחנני: גם אם חבר-הכנסת ליצמן יצליח להעביר את הרפורמה עד סוף הכנס הזה בכנסת, השלושה חודשים האלה לא משנים שום דבר – הם משנים, במעט את הכנסות המדינה ממסים, אבל הם מכניסים ממד של אי ודאות ושל בלבול, כי אלה לא חישובים של שנת מס שלמה.

סמדר אלחנני: אני אומרת: תתחילו משנת המס 2004 – הלוואי ותצליחו ולא יהיו יותר בעיות, אבל אל תכניסו את ממד אי הוודאות שאתם מכניסים עכשיו.

מאיר קפוטא: אני מוכן לקבל את הבקשה.

יעקב ליצמן: אני לא בטוח שאני מוכן לקבל אותה.

יעקב ליצמן: אני מבין שיצביעו על הרפורמה בכנסת ביום שני בשבוע הבא, ולכן אני מתכנן ביום שלישי בבוקר לדון ברפורמה במס, יש מספיק זמן לדון בזה.

יעקב ליצמן: אף פעם אף אחד לא האשים אותי בכך שאני עושה מחטף לפני הפגרה.

יעקב ליצמן: אני אעשה את זה, על אף שאני לא בטוח כמה זמן זה ייקח, ויכול להיות שנסיים את זה מהר מאד.

יעקב ליצמן: בכל אופן, אני רגוע מבחינת הזמן, ובטוח שנגמור בזמן.

סמדר אלחנני: האם תעשו את השינוי ביקשתי?

יעקב ליצמן: לא.

יעקב ליצמן: מי בעד הרפורמה במס - הארכת ההוראות לתקופת הביניים?

יעקב ליצמן: מי נגד?

יעקב ליצמן: בעד – 3 נגד – אין נמנעים – אין הרפורמה במס – הארכת ההוראות לתקופת הביניים נתקבלה.

יעקב ליצמן: תודה רבה.

יעקב ליצמן: 2.

יעקב ליצמן: שינויים בתקציב לשנת 2002

יעקב ליצמן: אנחנו דנים בפנייה מספר 209, 210 ו-211.

טמיר כהן: זאת פנייה אחת משולבת.

סיון הכטר: פנייה זו נועדה להעביר סך של שני מיליון שקל מתקציב הפיתוח של משרד התחבורה אל תקציב משרד המדע, התרבות והספורט ושני מיליון שקל נוספים ממשרד הביטחון אל תקציב משרד המדע, התרבות והספורט, בהתאם לבקשות שר הביטחון ושר התחבורה ובעקבות סיכום בין השרים לבין שר המדע, התרבות והספורט.

יעקב ליצמן: האם זה הכסף שחבר-הכנסת שירי ויצמן דיבר עליו כל-כך הרבה?

רוני ברקת: לא, הוא דיבר על 12.5 מיליון שקל, ששר האוצר הבטיח להחזיר למשרד בעקבות קיצוץ מאד מיוחד שבוצע בתקציב שלנו בתחילת השנה.

יעקב ליצמן: האם הקיצוץ שלכם היה גדול יותר משל כולם?

רוני ברקת: כן.

סיון הכטר: הקיצוצים הרוחביים שהושתו על המשרד היו זהים לכלל הקיצוצים.

סיון הכטר: היה קיצוץ נוסף, בהתאם לסדרי עדיפויות, במשרד המדע, התרבות והספורט.

משה רז: יש יותר מדי כסף בתחבורה ציבורית ובהסעת המונים, בגלל שהעלו את המחירים.

משה רז: ..

אבשלום וילן: אני תומך בהעברה, אבל אני מוחה על הסגנון.

אבשלום וילן: בלשון עממית, "זמברו" את משרד המדע, התרבות והספורט וקיצצו בתקציבו מעל ומעבר ללא שום פרופורציות.

אבשלום וילן: מה עשו פה?

אבשלום וילן: שר הביטחון, שקיבל תוספת של שלושה מיליארד שקל, פתאום יכול לוותר על שני מיליון שקל?

אבשלום וילן: שר התחבורה, גם הוא עסוק במינויים פוליטיים, הוא גדול הממנים הפוליטיים.

אבשלום וילן: פעם שרת המסחר והתעשייה היתה במקום הראשון, ועכשיו הוא עובר את כולם, וזאת פשוט שערורייה.

יעקב ליצמן: מי אמר בוועידת הליכוד שג'ובים - -

אבשלום וילן: זאת בדיוק הצרה, שלימור לבנת הרסה את משרד התקשורת כשהיא חילקה ג'ובים והובילה מהלכי מקרו כדי לסדר את מקורביה.

יעקב ליצמן: אתה כזה תמים, שאתה לא יודע שכל תקציב המדינה זה רק ג'ובים?

אבשלום וילן: נניח שעושים שירקס בין שר התחבורה ושר הביטחון, כדי לאפשר לשר המדע, התרבות והספורט לקבל תוספת תקציב - כולם חברים באותה מפלגה, כולם באים מרקע צבאי מרשים כדי לסדר אחד את השני.

אבשלום וילן: אני אתמוך בזה, כי צריך לתת למשרד הזה קצת כסף, אבל הצורה שבה הדברים נעשים היא מה שנקרא במקומותינו "כשרה אבל מסריחה".

משה רז: אני אתמוך בזה, כי צריך לתת תקציבים למשרד המדע, התרבות והספורט וצריך לקצץ מהביטחון, אבל חבל שמורידים מתקציב משרד התחבורה.

משה רז: שימנו שר אוצר לענייני מפלגת העבודה, ייתנו למפלגה 40 מיליון שקל, ויגידו לחבריה לחלק את הסכום בין המשרדים שלה.

יעקב ליצמן: גם אני תומך בבקשה, כי למה לא לתמוך במשרד המדע, התרבות והספורט?

יעקב ליצמן: ללא קשר לכל הדברים האלה, אני הייתי שמח יותר, אם הפנייה היתה פנייה תמימה.

יעקב ליצמן: אני לא מבין למה צריך לכתוב שהמשרד הזה והזה מעביר למשרד הזה את הכסף, אבל האם עד היום ידענו בדיוק מאיפה בא הכסף לכל הפניות?

סמדר אלחנני: כן.

יעקב ליצמן: את זה את אומרת, אני לא יודע.

יעקב ליצמן: אני לא יודע לגבי כל פנייה שמגיעה אלינו מאיפה בא הכסף ולאן הוא הולך.

סיון הכטר: כשיש העברה, תמיד דואגים לשקיפות.

אבשלום וילן: כאשר כותבים צ'קים, אתה כותב אותם לפעמים מתוך מחאה, וזה מה שאני עושה פה.

יעקב ליצמן: מי בעד אישור פנייה מספר 209, 210 ו-211?

יעקב ליצמן: מי נגד?

יעקב ליצמן: בעד – 4 נגד – אין פנייה מספר 209, 210 ו-211 אושרה.

טמיר כהן: לפנייה 136 לא הגיע רפרנט.

יעקב ליצמן: אנחנו עוברים לפנייה 201.

דניאל לימור: מדובר בארבעה מיליון שקלים בהרשאה להתחייב בתקציב הפיתוח של המכס, לצורך יציאה למכרז בנושא של מערכת סחר חוץ.

דניאל לימור: החשב הכללי הוציא הנחיה, שמאחר שההתקשרות היתה ארוכת שנים, יש צורך לצאת למכרז חדש בנושא הזה ולאפשר התקשרות חדשה מול חברות אחרות.

אבשלום וילן: באיזו מערכת מדובר?

דניאל לימור: בכל המחשוב של המכס.

אבשלום וילן: מדובר במערכת המחשוב של המכס, ואני חשבתי שאתה מדבר על גיוס הון בחוץ לארץ.

אבשלום וילן: ככל שהמכס ממוחשב יותר, יש פחות טעויות ויותר גבייה.

יעקב ליצמן: אם כך, אין בעיה עם הפנייה הזאת.

יעקב ליצמן: מי בעד פנייה מספר 201?

יעקב ליצמן: בעד – 3 נגד – אין נמנעים – אין פנייה מספר 201 אושרה.

יעקב ליצמן: תודה, פנייה מספר 201 אושרה פה אחד.

יעקב ליצמן: אנחנו עוברים לפנייה מספר 202 ו-203 בעניין הלבנת הון.

דניאל לימור: בהתאם ליישום חוק איסור הלבנת הון, אנחנו מוסיפים למשרד האוצר יחידה לפיקוח על כל החלפנים לצורך מלחמה בשוק השחור.

דניאל לימור: לפי מה שסוכם, מדובר כאן בשלוש משרות בשנת 2002 ובעוד שתי משרות נוספות.

דניאל לימור: בסך הכל מדובר בשישה עובדים, תקצוב יחסי לחלק הזה של השנה.

דניאל לימור: מדובר כאן בתקצוב של 700,000 שקל לנושא הקמת מערכת המחשוב החדשה שדרושה לנושא הזה, בעוד 500,000 שקל לנושא העסקת חוקרים לקניית שירותים, בעוד 100,000 שקל לקניית שירותי כוח אדם להעסקת עובד, ובעוד 100,000 ליחידה, כאשר כל השאר זה בעצם שכר לעובדים.

אבשלום וילן: ומה אתם מקווים להשיג בעזרת היחידה הזאת?

דניאל לימור: פיקוח על כל הנושא של הכסף השחור במדינה, בין אם זה על בתי-מלון, או על בתי-עסק.

סמדר אלחנני: האם אתה אמרת חלפנים או דברים אחרים?

סמדר אלחנני: חלפנים זה בנק ישראל.

סמדר אלחנני: אבל היום זה חוקי, ואין שום בעיה להמיר מטבע.

אבשלום וילן: איפה החלפנים?

אבשלום וילן: הרי יש היום משרדי צ'יינג'רים בכל רחוב בצורה גלויה.

סמדר אלחנני: ברשיון.

דניאל לימור: אין להם כרגע איזשהו רשיון.

דניאל לימור: לפי החוק, עכשיו כל חלפן יצטרך לקבל איזשהו רשיון.

סמדר אלחנני: איפה כתוב שהוא צריך לקבל רשיון?

דניאל לימור: לא בסיכום של הקמת היחידה, אבל בהחלטת ממשלה במסגרת חוק איסור הלבנת הון זה רשום.

יעקב ליצמן: אנחנו חוזרים לכך שהממשלה לא מחפשת כסף במקום שיש בו כסף.

יעקב ליצמן: הכסף לא נמצא כאן, האם הוא נמצא אצל הצ'יינג'רים?

סמדר אלחנני: האם מישהו מביא אתו בוכטה של מיליון דולר ומחליף אותה אצל הצ'יינג'ר –CHANGE ROOM בכיכר ציון?

דניאל לימור: כדי לשמור על דירוג האשראי של ישראל צריך לעשות זאת.

יעקב ליצמן: זה משהו אחר, זה עניין פוליטי, ואת זה אני מבין.

אבשלום וילן: כמה חברי מרכז ליכוד יקבלו את השישה ג'ובים האלה?

אבשלום וילן: האם ארבעה מתוך שישה יקבלו את הג'ובים האלה?

דניאל לימור: הנושא הזה חשוב לשמירת דירוג האשראי של ישראל, וזה הנושא המרכזי שבגללו הקימו את היחידה הזאת.

משה רז: זו מילת הקסם.

יעקב ליצמן: רוצים שיראו שמקימים את היחידה.

סמדר אלחנני: אנחנו נחשבים ל"מוקצים" בעניין הלבנת הון, ולכן יש רצון להראות שאנחנו פועלים בנושא הזה כדי שיוציאו אותנו מהרשימה הזאת.

סמדר אלחנני: אנחנו נחשבים בעולם הגדול ממש "מוקצים" מבחינת הלבנת הון.

סמדר אלחנני: תנסה לפתוח חשבון באנגליה עם פספורט זר.

אבשלום וילן: אבל אם מישהו מהמאפיה רוסית רוצה לעשות זאת, הוא לא יתעסק עם שישה פקחים ועם הצ'יינג'רים.

סמדר אלחנני: זה נקרא חוק עידוד השקעות הון.

יעקב ליצמן: דניאל לימור אומר שצריך להוכיח שעשינו משהו בתחום הזה כדי לשמור על דירוג האשראי שלנו בעולם.

אבשלום וילן: אני מוכן לאשר את זה, אבל אני דורש שחברי ועדת הכספים יקבלו את תנאי המכרז כדי לדעת מי נבחר לשישה ג'ובים האלה, ובתנאי שנראה שאין להם זיקה פוליטית ושלא מדובר לא בחברי מרכז ליכוד ולא בחברי מרכז מרצ.

סמדר אלחנני: אלה תפקידים ברמות נמוכות, מותר שתהיה להם זיקה פוליטית.

אבשלום וילן: אני לא רוצה שהם יהיו חברי מרכז ש"ס וגם לא מרצ.

אבשלום וילן: אני לא רוצה שהעובדים האלה יהיו חברים בשום מרכז מפלגתי.

אבשלום וילן: מי שרוצה להיות חבר מרכז מפלגה, שלא יעבוד במשרד האוצר.

יעקב ליצמן: אני לא הבנתי למה צריך לכתוב פיקוח על חלפנים.

יעקב ליצמן: מי בעד פנייה 202, 203?

יעקב ליצמן: בעד – רוב נגד – מיעוט פנייה מספר 202, 203 אושרה.

יעקב ליצמן: פנייה מספר 202, 203 אושרה.

סמדר אלחנני: גם אנשים בדרגות נמוכות יכולים להיות בעלי זיקה פוליטית, אפילו חברי מפלגה.

אבשלום וילן: אבל זאת בדיוק הבעיה, שמחלקים את הג'ובים האלה, וצריך לגדוע את התופעה הזאת גם שם.

אבשלום וילן: תראה את אפרים סנה, הוא החליף את מנהל הרכבת שהיה מנהל טוב, בגלל שהוא היה חבר מרכז ליכוד, אז מה?

אבשלום וילן: אבל הוא פיתח את הרכבת.

אבשלום וילן: לך תדע האם השיקול שלו היה לעזור לאל-על, או שלוועד העובדים באל-על יש הרבה נציגים במפלגת העבודה, ובכך הוא רוצה להגן עליהם מול ישראייר.

יעקב ליצמן: מה הבעיה עם ישראייר?

יעקב ליצמן: היא רצתה לעבוד בשבת.

אבשלום וילן: מה פתאום בשבת, היא "רצתה לקחת" את יולי, אוגוסט וספטמבר, שלושת החודשים החמים בטיסות שכר ולהשאיר את אל-על בתשעת החודשים האחרים.

אבשלום וילן: מצד שני, האזרח רוצה שתהיה תחרות.

אבשלום וילן: הבעיה היא שהנימוקים פה לא כשרים, וכשהכל זה חשבון של חברי מרכז, כך נראים הדברים.

יעקב ליצמן: ההערה נרשמה.

אבשלום וילן: חבר-הכנסת הירשזון, אדם רציני, הביא הצעת-חוק שחברי המרכז יכולים להיות דירקטורים, ולמה?

אבשלום וילן: האם אתה בוחר לדירקטור את מי שמתאים?

אבשלום וילן: לא, הוא צריך להיות חבר מרכז.

יעקב ליצמן: אנחנו עוברים לבקשה מספר 010 - 26.

צחי הנגבי: בקשתנו עולה פה.

צחי הנגבי: אני מבין שאתם לא תעשו לנו בעיות, כי בפעם שעברה היו בעיות.

צחי הנגבי: משרד האוצר ביקש להעביר לנו כסף.

אמנון כהן: אם השר הגיע לפה, אני מבקש שקודם כל תטפלו בבעיה שהוא מעלה.

יורם הורביץ: מדובר על העברה של 50 מיליון שקל עודפים מחויבים.

משה רז: מי ביקש לעכב אותה?

טמיר כהן: זאת הודעה שחבר-הכנסת עופר חוגי עיכב, והיא מונחת על סדר היום.

יורם הורביץ: מדובר בפעולה טכנית לחלוטין של העברת עודפים מחויבים של המשרד לאיכות הסביבה משנת 2001 לשנת 2002.

יורם הורביץ: כנגד כל הכספים האלה יש התחייבויות של המשרד, והוא מנוע מלשלם אותם אם העודפים לא עוברים.

יעקב ליצמן: מי בעד בקשה מספר 010- 26?

יעקב ליצמן: מי נגד?

יעקב ליצמן: בעד – רוב נגד – מיעוט בקשה מספר 010 – 26 אושרה.

יעקב ליצמן: הבקשה אושרה.

יעקב ליצמן: אנחנו עוברים לבקשה 017-05.

דניאל לימור: מדובר בשינויים פנימיים במשרד האוצר.

יעקב ליצמן: אמנון כהן עיכב את הבקשה.

אמנון כהן: אני מסיר את העיכוב שלי.

יעקב ליצמן: למרות שאישרנו קודם את הבקשה הקודמת, תסביר לי בבקשה דניאל לימור מה זה פרויקטים מיוחדים במשרד האוצר.

דניאל לימור: יש שם העברה פנימית.

דניאל לימור: מדובר בפרויקט שרת התשלומים, שבאמצעותו אפשר לשלם דרך האינטרנט תשלומים שונים.

יעקב ליצמן: מי בעד בקשה מספר 017-05?

יעקב ליצמן: מי נגד?

יעקב ליצמן: בעד – 3 נגד – אין בקשה מספר 017-05 אושרה.

יעקב ליצמן: הבקשה אושרה פה אחד.

יעקב ליצמן: אנחנו עוברים לבקשה 016-08 ולבקשה 017-08.

דניאל לימור: אני אתן את הרקע לפנייה הזאת.

דניאל לימור: היתה פסיקה של בית-המשפט בנושא של הקלדניות.

יעקב ליצמן: אתה מדבר על השביתה של הקלדניות.

דניאל לימור: הוחלט שמיוני 1998 הן עובדות מדינה.

דניאל לימור: יש דיון ממושך מול הקלדניות לגבי אופי הקליטה.

דניאל לימור: הן הציגו את הדרישות שלהן, ולנו יש תנאים שאנחנו הצגנו לגבי קליטתן כעובדות מדינה.

דניאל לימור: עדיין הדיונים נמשכים, אבל החברה שהעסיקה את הקלדניות במחוז צפון פשטה את הרגל.

דניאל לימור: הגענו גם להסדר איתן, והן נקלטו כעובדות מדינה.

דניאל לימור: הפנייה שלפני

דניאל לימור: כם נועדה לאפשר את הקליטה של 125 קלדניות כעובדות מדינה.

יעקב ליצמן: ומה עם רואי החשבון?

דניאל לימור: רואי החשבון מתקשרים לפנייה השנייה.

דניאל לימור: כחלק מהדיונים מול הקלדניות, אנחנו החלטנו שאנחנו ניתן לקלדניות רטרואקטיבית את מה שמגיע להן.

דניאל לימור: אנחנו החלטנו עם הקלדניות, שאנחנו נעשה בדיקה רטרואקטיבית של רואה חשבון לגבי כל קלדנית, ונבדוק מה מגיע לה בגין החוק, אם מגיע לה.

דניאל לימור: זאת הבדיקה של רואי החשבון.

דניאל לימור: זה חצי מהסכום.

יעקב ליצמן: מי בעד בקשות מספר 016-08 ו-017-08? מי נגד?

יעקב ליצמן: בעד – רוב נגד – מיעוט בקשות מספר 016-08 ו-017-08 אושרו.

יעקב ליצמן: הבקשות אושרו.

יעקב ליצמן: אנחנו עוברים לבקשה מספר 011-09.

דניאל לימור: מדובר כאן בעודפים במשרד החוץ בהיקף של 94,107 מיליון שקל.

יעקב ליצמן: כל התקציב שלו הוא נמוך מהסכום הזה.

דניאל לימור: התקציב שלו הוא מיליארד ו-200 מיליון שקל.

יעקב ליצמן: מתי תהיה הכניסה לבניין החדש?

דניאל לימור: בעוד חודשיים-שלושה.

יעקב ליצמן: יש שם עוד בניין.

דניאל לימור: זה בניין המכס ומשרד המסחר והתעשייה.

סמדר אלחנני: איזה נבנה ב-PFI ואיזה נבנה בתקציב ממשלתי?

דניאל לימור: אני לא בקיא בצורת הבנייה.

טמיר כהן: הבקשה מעוכבת על-ידי חבר-הכנסת עופר חוגי.

יעקב ליצמן: מי בעד בקשה 017-05?

יעקב ליצמן: מי נגד?

יעקב ליצמן: הצבעה בעד – כולם נגד – אין בקשה מספר 017-05 אושרה.

יעקב ליצמן: בקשה מספר 017-05 אושרה פה אחד.

דניאל לימור: יש בקשה אחת שמספרה 007 – 04 שכבר "שוכבת" כאן הרבה זמן, כי חבר-הכנסת פריצקי מעכב אותה.

דניאל לימור: הוא ביקש שיבואו נציגים ממשרד ראש-הממשלה כדי להסביר במה מדובר, ואף אחד לא בא.

דניאל לימור: מדובר בהסתה פנימית במשרד ראש-הממשלה בנושא הטיפול הנקודתי.

דניאל לימור: מדובר בשינוי פנימי במשרד ראש-הממשלה.

דניאל לימור: יש החלטת ממשלה משנת 2000 לגבי טיפול נקודתי, וזה אומר עזרה ל-11 יישובים במצוקה, בעיקר לעיירות פיתוח.

דניאל לימור: משרד ראש-הממשלה מפקח על כל הפרויקט הזה, ופה מדובר על תקצוב לנושא מתוך תקציב ראש-הממשלה.

דניאל לימור: מדובר על משכורות לשישה-שבעה עובדים, שמטפלים בכל הנושא הזה.

דניאל לימור: כל משרד ממשלה מחויב לתת איזשהו סכום לנושא, והם מפקחים על כל האינטגרציה.

עופר חוגי: האם אלה משכורות לפעילי הליכוד?

אמנון כהן: האם כל התקציב הזה מיועד רק למשכורות?

דניאל לימור: הוא מיועד רק למשכורות.

עופר חוגי: האם הפרויקט כבר עובד?

דניאל לימור: זה פרויקט רב שנתי.

אמנון כהן: כמו שאתה יודע, כבוד היושב-ראש, משרד התעשייה והמסחר לא מעביר כסף לשישה יישובים.

דניאל לימור: אני לא בקיא ברמת הפרטים.

אמנון כהן: למה שהם יקבלו כסף, אם הם לא עובדים ולא מבצעים עבודות פיקוח?

יעקב ליצמן: דיבר אתי על זה אביגדור יצחקי.

יעקב ליצמן: הפנייה הזאת כבר נמצאת כאן מתאריך אחד במאי, והיא מעוכבת כבר חודשיים.

יעקב ליצמן: למרות כל העיכובים שאנחנו מבצעים פה ושם, לא צריך לעכב אותה.

יעקב ליצמן: אם אתה רוצה להוציא את הכעס שלך על משהו, בואו נבחר משהו אחר.

אמנון כהן: זה לא עניין של כעס, זה משהו ענייני לחלוטין.

עופר חוגי: השאלה היא האם הפרויקט עובד.

יעקב ליצמן: הוא מתחיל לעבוד.

דניאל לימור: בבסיס התקציב לא היה כסף לנושא הזה.

דניאל לימור: למרות המצוקה שיש בתקציב, משרד ראש-הממשלה מעביר כספים לנושא הזה.

דניאל לימור: זה אומר שזה נמצא בסדרי העדיפויות שלו.

אמנון כהן: לא באותה מידה שהתחייבו לה.

אמנון כהן: לכן אני חושב שבגלל שלא מדובר באותו היקף של פרויקט, צריך להוריד גם את מספר האנשים.

דניאל לימור: זה מה שנקבע על-פי סדרי העדיפויות שהציב משרד ראש-הממשלה.

דניאל לימור: אני לא יודע באמת מי העביר למי כסף.

אמנון כהן: אבל אני יודע.

אמנון כהן: כבוד היושב-ראש, אני אדבר עם יצחקי על הפרויקט הזה.

יעקב ליצמן: אני הבטחתי לו שאני אעביר את הבקשה הזאת, כי היא הרבה זמן מעוכבת.

אמנון כהן: אני מקבל את הבקשה שלך, אבל אני מבקש שתמשיך הפעילות, כי ראשי רשויות לא מקבלים את מה שמגיע להם על-פי החלטת ממשלה.

יעקב ליצמן: אני אראה את יצחקי היום, ואז אשאל אותו למה משרד התעשייה והמסחר לא מעביר את הכסף.

יעקב ליצמן: מי בעד בקשה מספר 007 – 04?

יעקב ליצמן: מי נגד?

יעקב ליצמן: הצבעה בעד – 3 נגד – אין נמנע – 1 בקשה מספר 007 – 04 אושרה.

יעקב ליצמן: הבקשה אושרה.

יעקב ליצמן: אנחנו עוברים לפנייה מספר 213.

אלעד תמרי: מדובר בשינויים פנימיים בתקציב משרד התיירות.

אלעד תמרי: עיקר הכסף מיועד להסדרת תקציב ליישום החלטת הממשלה לעודד ביקורים בירושלים על-ידי פעולות שיווק.

עופר חוגי: למי מופנה הכסף, לעירייה?

אלעד תמרי: לפעולות בשיתוף העירייה, כאשר בחלק הממשלתי מדובר בקמפיין פרסומי גדול לירושלים בתקופת הקיץ.

יעקב ליצמן: למה אתם לא מפרסמים בעיתונות הדתית?

אלעד תמרי: אני חושב שדווקא במקרה של הקמפיין הזה, זה קמפיין שמיועד לתיירות פנים - -

יעקב ליצמן: אני רוצה לשמוע הבטחה ממך.

אלעד תמרי: אני לא יכול להבטיח.

יעקב ליצמן: אז אני אחכה עם זה, זה לא בוער לי.

יעקב ליצמן: בין כה וכה אין תיירות.

אלעד תמרי: זה כן בוער, בגלל שמדובר בתיירות פנים, ובתקופה הזאת קהל היעד העיקרי שמגיע לירושלים הוא דווקא החרדים והציונות הדתית.

יעקב ליצמן: אבל אין פרסום, אתה יודע איפה מפרסמים?

יעקב ליצמן: בעיתונות הערבית.

אלעד תמרי: אני לא יודע האם יפרסמו בעיתון כזה או אחר, אבל אני הבנתי שקהל היעד העיקרי הוא החרדים והציונות הדתית.

אלעד תמרי: אני חושב שהדרך האפקטיבית ביותר להגיע לחרדים היא דרך הדברים שהם צורכים.

אלעד תמרי: בנוסף לכוונה לעזור במימון, יש כוונה לעזור לקיים כנסים שיתקיימו בירושלים בחוצות היוצר, והפילהרמונית עומדת לערוך קונצרט בירושלים.

סמדר אלחנני: הוא ייערך היום, מה זאת "עומדת לערוך"?

סמדר אלחנני: הקונצרט ייערך היום בשוק.

יעקב ליצמן: גם הפרסומים כבר התבצעו, עכשיו נותר רק לשלם עבורם.

אלעד תמרי: היה פרסום, אבל הוא לא היה מיועד לקהל הזה.

אלעד תמרי: עיריית ירושלים לקחה בחשבון, שהיא תקבל את ההשתתפות הממשלתית במוקדם או במאוחר.

אלעד תמרי: היא היתה צריכה לקיים את האירוע הזה בתאריך מסוים, ולכן היא לקחה על עצמה את הסיכון שהתקציב הממשלתי יגיע.

יעקב ליצמן: אני שוכנעתי.

עופר חוגי: אני לא רוצה לאשר.

יעקב ליצמן: אני מאשר העברת תקציבים למשרד התיירות, כי מדובר באנשים שעובדים קשה מאד כדי לעודד תיירים להגיע לירושלים.

עופר חוגי: מה מממנת עיריית ירושלים?

אלעד תמרי: הקמפיין עולה 21 מיליון שקל בהיקף הכללי שלו, כשהמדינה משתתפת ב-15 מיליון שקל, על-פי החלטת ממשלה מיוחדת לסיוע מיידי לירושלים.

אלעד תמרי: עיריית ירושלים לוקחת על עצמה תשלום של שישה מיליון שקל.

יעקב ליצמן: אני רק רוצה שיירשם בפרוטוקול, שאתה אומר שיהיה פרסום בעיתונות כפי שנאמר.

עופר חוגי: מי אחראי על הפרסום הזה?

אלעד תמרי: עיריית ירושלים יוצאת למכרז.

אלעד תמרי: היא שכרה חברת פרסום ויחסי ציבור, שאיני יודע מה שמה.

אלעד תמרי: זה עומד לקרות בימים הקרובים בקיץ.

יעקב ליצמן: מי בעד אישור פנייה 213?

יעקב ליצמן: מי נגד?

יעקב ליצמן: הצבעה בעד – רוב נגד - מיעוט פנייה מספר 213 אושרה.

יעקב ליצמן: פנייה מספר 213 אושרה ברוב קולות.

יעקב ליצמן: אנחנו עוברים לפנייה של משרד הדתות.

יעקב ליצמן: אני דן רק בהעברה אחת.

יגאל גדרון: יש לי הודעה, ואני מבין שאותה אתה מעכב.

יעקב ליצמן: את מה שביקשו היום.

יעקב ליצמן: דבר אחד ביקשו כי הוא קריטי, ולכן אנחנו מוכנים לדון בו.

עופר חוגי: מה זאת ההעברה השנייה?

יגאל גדרון: זאת הרשאה להתחייב על בתי-עלמין - -

עופר חוגי: אלה כל החסידים שלך.

יעקב ליצמן: זה לא יעבור פה.

יגאל גדרון: מבחינה טכנית, אני אגיד שזאת הרשאה להתחייב שנרשמה בשנה שעברה.

יגאל גדרון: צריכים להעביר אותה השנה, כדי שניתן יהיה לבצע תקציבי פיתוח.

סמדר אלחנני: הרשאה להתחייב זה לא דבר חדש.

סמדר אלחנני: זה היה בשנה שעברה, ואני תמיד מוחה על כך שלא דנים מספיק בהרשאות להתחייב, כי הן סוגרות את התקציב והופכות אותו לקשיח לחלוטין בשנים הבאות.

סמדר אלחנני: ברגע שאישרו לך הרשאה להתחייב, היית צריך להקציב כבר לכל שנה – זה בדרך כלל לחמש שנים, או לשלוש שנים – את הסעיף בתקציב, לצורך ביצוע הרשאה להתחייב משנים קודמות, כמו כל ההרשאות להתחייב משנים קודמות.

יגאל גדרון: את צודקת, אבל אלה עודפים מחויבים, ואלה עודפים מחויבים שנרשמו בתקציב שנה שעברה.

יעקב ליצמן: איזו תרבות תורנית חרדית - -

עופר חוגי: אלה שלא קיבלו, יש ערעורים.

יגאל גדרון: נרשמו התחייבויות, היה כסף עם ההתחייבויות האלה – אבל זה נרשם בהתחייבויות.

יגאל גדרון: הרי פעם אחת יש לנו תקציב מזומן ופעם אחת יש הרשאה להתחייב בפרויקטים של פיתוח, או בכל פרויקט שנמשך כמה שנים.

יגאל גדרון: בגין הכסף הזה כבר נחתמו דברים, הכסף הזה קיים בתקציב של שנה שעברה.

יגאל גדרון: ברגע שיש מולו התחייבות חתומה, בגינו זה יועבר.

יגאל גדרון: אם היה כסף ולא היתה בגינו התחייבות רשומה, הכסף לא יועבר, וזה כל הסיפור.

יעקב ליצמן: למה מיועד הסכום של 23 מיליון שקל כשכתוב "מקומות קדושים"?

יגאל גדרון: אלה המקומות הקדושים שהמשרד התחייב בגינם.

יגאל גדרון: אני לא יכול כרגע לפרט מה הם המקומות, כי אני לא יודע, אבל אני יכול לבדוק את זה.

אמנון כהן: תחזוקה של מקומות קדושים.

יעקב ליצמן: אתה יודע שגם הפנייה שאני מעכב כרגע, עניינה מקומות קדושים.

אמנון כהן: אז יש להם רשימה.

יעקב ליצמן: מילה שלי זאת מילה, ולכן אני אעביר את הבקשה, על אף שאני נגד כל ההעברה הזאת.

יעקב ליצמן: מי בעד בקשה מספר 012 –22?

יעקב ליצמן: מי נגד?

יעקב ליצמן: העברה בעד – רוב נגד – מיעוט נמנע – 1 בקשה מספר 012 – 22 אושרה.

יעקב ליצמן: בקשה מספר 012- 22 אושרה.

עופר חוגי: ליצמן, ואם נעשה רביזיה?

יעקב ליצמן: מי בעד הרביזיה?

יעקב ליצמן: מי נגד?

יעקב ליצמן: הצבעה בעד – מיעוט נגד – רוב הריביזיה לא אושרה.

אמנון כהן: הבקשה אושרה.

אמנון כהן: מה לגבי הבקשה השנייה?

יעקב ליצמן: עניינה גם המקומות הקדושים.

יגאל גדרון: זה אותו דבר, זאת הרשאה להתחייב שבגינה התחייבו השנה, הכסף יוצא בשנה הבאה, ואז בשנה הבאה יבואו אליכם עם פנייה כמו זאת שהבאתי עכשיו.

סמדר אלחנני: אולי הם יבצעו את זה בזמן?

יגאל גדרון: אז הם היו מבקשים את הכסף במזומן ולא באשראי.

יעקב ליצמן: אנחנו עוברים לפנייה מספר 136.

קונסטנטין בלוז: מדובר בהעברה של מלאי דלק לשעת חירום שהוא המלאי שהמדינה מחזיקה בו, ורובו דס"ל – דלק סילוני.

יעקב ליצמן: איפה נמצא המלאי, בפי גלילות?

קונסטנטין בלוז: לא, שם מוחזק הגז.

יעקב ליצמן: האם יש אבטחה במקומות האלה?

קונסטנטין בלוז: כן, יש אבטחה.

יעקב ליצמן: מה זה אומר, שיש שומר אחד עם קסקט?

קונסטנטין בלוז: אבטחה כוללת גם בדיקות וסיורים שעורכים, כדי לוודא שהכל פועל כשורה.

קונסטנטין בלוז: כמו-כן, יש בדיקה של מלאי, שמתבצעת על-ידי האיש שלנו שמגיע כל שבוע לאיזשהו אתר ובודק את עניין הבטיחות.

קונסטנטין בלוז: התקציב של זה הוא סכום מסוים, שאנחנו משלמים לחברות הדלק.

קונסטנטין בלוז: לפעמים, כאשר המדינה מוכרת מלאי, יש למדינה הכנסות.

קונסטנטין בלוז: הקטנו את כמות הנפט הלאומית.

יעקב ליצמן: האם זה תלוי בהכנסה?

קונסטנטין בלוז: כן, זאת ההכנסה , זה 25 מיליון שקל.

סמדר אלחנני: עלות אחזקת המלאי לשעת חירום היא גבוהה, וזאת הוצאה אדירה, נכון?

קונסטנטין בלוז: זאת הוצאה אדירה, שירדה בשלוש השנים האחרונות.

סמדר אלחנני: יש התקדמות, היא הולכת ויורדת, אבל עדיין מלאי החירום של המדינה בדלק הוא פחות או יותר זהה למלאי העסקי והתפעולי שחברות הדלק צריכות להחזיק, זאת אומרת:

סמדר אלחנני: הן מצאו דרך לקרוא לזה מלאי חירום במקום לקרוא לזה מלאי עסקי, והן מקבלות כסף מהמדינה.

סמדר אלחנני: כל מנהל עסק שמייבא לחוץ לארץ, תמיד דואג שיהיו לו מלאים - -

יעקב ליצמן: אנחנו מבינים שצריך להיות מלאי דלק.

קונסטנטין בלוז: זה לא ממש כך, כי המלאי שחברות הדלק מחזיקות הוא יותר מלאי של בנזין, וכאן כמעט לא מדובר בבנזין, שהוא אחוז שולי ביותר, אולי פחות מאחוז אחד.

קונסטנטין בלוז: מדובר בסולר, בדלקים לתחבורה הכבדה ולצורכי מלחמה, כמו: דס"ל – דלק סילוני.

סמדר אלחנני: את הדס"ל הצבא צריך להחזיק, כי הדס"ל זה דלק סילוני.

קונסטנטין בלוז: ההוצאה הזאת קשורה אלינו, כאשר למעשה, נכון שזאת הוצאה של תקציב הביטחון.

קונסטנטין בלוז: אפשר היה להעביר את זה למשרד הביטחון, אבל אנחנו מנהלים את זה.

יעקב ליצמן: אי אפשר שלא לאשר את זה.

יעקב ליצמן: מי בעד אישור פנייה 136?

יעקב ליצמן: הצבעה בעד – 3 נגד – אין נמנעים – אין פנייה מספר 136 אושרה.

יעקב ליצמן: פנייה מספר 136 אושרה פה אחד.

יעקב ליצמן: תודה רבה, אני נועל את הישיבה.